
Megjött a Galaxy 55 mini 


Hivatalosan is leleplezte az újdonságot a dél-koreai 
gyártó. 


A Galaxy S3 minivel a Samsung egy új trendet indított, 
hiszen a zászlóshajó nevével fémjelzett, ám annál jóval 
megfizethetőbb modellekre igen nagy a kereslet. Vár- 
ható volt tehát, hogy az S4-es után az S5-ös is meg- 
kapja a kicsinyített verziót, mennek bemutatása a mai 
napon történt meg. 


Az S5 mini a nevével ellentétben egyáltalán nem 
tekinthető kicsinek, hiszen az előlapját egy 4,5"-es, 
720p felbontású, Super AMOLED képernyő foglalja el. A 
120 grammos, 9, mm vékony újdonság műanyag, IP6567 
minősítésű (azaz víz- és porálló) burkolata alatt négy- 
magos, 1,5 GHz-en üzemelő Cortex-A7-es processzort 
és 1,5 GB RAM-ot találunk. Az S5-höz hasonlóan a mini 
is rendelkezik a hátoldali pulzusszámmérővel, illetve a 
képernyő alatt egy ujjlenyomat-olvasóval is találkozha- 
tunk. 

Az Android 4.4 KitkKat-tel érkező modellben megtaláljuk 
a gyártóra jellemző szolgáltatásokat, azaz a repertoár 
részét képezi az egészségközpontú S Health, az adata- 
inkat felügyelő Private mode, a kisgyereknek ajánlott 
Kids mode és az energiatakarékos Ultra Power Saving 
mode is. Az S5 mini hátlapján egy 8 megapixeles, Full- 
HD felvételek rögzítésére képes kamerát találunk, az 
elkészült anyagok pedig a 16 GB-os memóriában kerül- 
nek rögzítésre. 


A fekete, fehér, arany és kék színekben érkező újdonság 
már ebben a hónapban piacra kerül, egyelőre ismeretlen 
áron. 

Jobb lesz figyelni: 


Mától megváltozott a mobilparkolás rendszere! 


Mostantól a 7653-as számot kell beütnünk, ha a parkolásunkat telefonon kívánjuk rendezni. 


A parkolás díjának befizetése senki számára nem leá- 
nyálom, ám egy kétségtelenül fontos dologról van szó. 
Az okostelefonok világában ezt a procedúrát jelentősen 
leegyszerűsíthetjük, a korábbi aprópénz keresgélése 
helyett napjainkban elég, ha elküldünk egy SMS-t. 


Fontos tudni, hogy az eddigi, 810-es hívószám helyett 
a mai naptól a 763-asra változik. Ahogy eddig is, úgy a 
továbbiakban is minden felhasználó a saját szolgálta- 
tójának megfelelő előhívóval küldhet üzenetet, azaz a 
Telekom esetén 0630-763-körzetszám lesz az üzenet 
címzettje. 


A változás egyben azt is jelenti, hogy a közel 13 ezer, 
leginkább a parkolóautomatákon található felirat is 
lecserélésre kerül, így a megszokás helyett érdemes egy 
pillantást vetnünk az eszközökön található szövegekre. 


Vessyl: Az első okospohár 


A készülék képes különbséget tenni Coke és Pepsi kö- 
zött. 


Napjainkban sorra jelennek meg az egészséges életmó- 
dot segítő okos készülékek, melyek egyszerű számokká 
alakítják tevékenységeinket, és mérik mozgásunk meny- 
nyiségét, a megtett lépéseket és a ledolgozott kaló- 
riákat. De mi értelme, ha az energiabevitelt nem méri 
semmi? A Fuseproject újabb őrült termékkel állt elő, 
melyet akár okospohárnak is nevezhetnénk. 

A Vessyl pohár megalkotásában Yves Behar dizájncégé- 
nek a Mark One vállalat segített. Az elmúlt hét évben tö- 
kéletesítették a terméket, mely néhány másodperc alatt 
képes pontosan megállapítani, hogy mit fogyasztunk, 

és észben tartani mennyi folyadékot és milyen anya- 
gokat vittünk be szervezetünkbe. A polimerből készült 
okosság különbséget tud tenni a Pepsi és a Coke között 
is, állítja Justin Lee, a termék egyik tervezője. Minden 
beletöltött anyagot molekuláris szinten vizsgál. Termé- 
szetesen, ahogy minden ilyen kiegészítőhöz, ehhez is 

jár egy applikáció, mely egyaránt elérhető iOS és And- 
roid rendszereken is. A poháron lévő LED kijelző értesít 
bennünket annak tartalmáról, és jelzi ha 
folyadékra van szükségünk. A Mark One 
elindította a 99 dolláros előrendelé- 
seket, és a tényleges kiszál- 
lítást 2015-re tervezik 199 
dollárért. Nagy csalódás 
azonban a magas áron 
kívül, hogy a kifino- 
mult szenzorok miatt 

a vagyonba kerülő 
poharat be sem 
tehetjük a moso- 
gatógépbe. 

Bemutatta első telefonját az Amazon 


A Fire remek ellenfele lesz a piac csúcskészülékeinek. 


Az Amazon tegnap hivatalosan is bejelentette a Fire 
néven ismert első telefonját. A készülékben a Gorilla 
Glass mögött egy 4.7 inch-es HD (720p) felbontá- 

sú kijelző működik. Míg a kerete gumírozott, elő- és 
hátlapját az említett Gorilla Glass borítja, mely rendívül 
elegáns külsőt ad az eszköznek. 


Benne egy 2.2 GHz-es négymagos processzor működik 
2GB RAM-mal és Adreno 330 GPU grafikai egységgel. 
Kameráját a bámulatos 13MP mellett optikai képsta- 
bilizátorral (015) és f/2.0 lencsékkel is ellátták, amivel 
kiváló minőségben rögzíthetünk videókat (1080p), és 
örökíthetjük meg legkedvesebb pillanatainkat, és a 
vállalat ezeknek korlátlan tárhelyet is biztosít az Ama- 
zon Cloud segítségével. A piac legfényesebb (590 nit) 
kijelzőjét kapta meg, mely a forradalmi körkörös polari- 
zációval dolgozik. 


Az NEC, a Bluetooth, és a WiFi támogatás természe- 
tesen elengedhetetlen része a telefonnak, ezenkívül 

a roppant ígéretes üzemidő ámulatba ejt bennünket. 
Elmondásuk szerint, 285 óra standby működésre, 22 
óra telefonálásra, 65 óra audio és 11 óra videólejátszásra 
képes. A hangszórókat a Dolby Digital közreműködésé- 
vel alkották meg, és a mobilhoz egy speciálisan kiala- 
kított fülhallgatót is kapunk, amivel kevesebbet kell 
bajlódnunk az összetekeredett kábelek miatt. A remek 
hardverekért magas árat kell fizetnünk, ami 650 (32GB) 
illetve 750 (64GB) dollár kártyafüggetlenül. 


Fontos megemlíteni azokat a tényezőket és szolgál- 
tatásokat is, amelyek tényleg egyedivé teszik ezt a 
telefont. Ezek egyike a Mayday, ami egy segítségnyúj- 
tó program, ahol élőben válaszolják meg bármilyen 
kérdésünket az eszközzel kapcsolatban, mindössze 15 
másodperc várakozási idő után. Egy másik kiemelkedő 
alkalmazás a Firefly, ami felismer szinte bármit amit a 
kamera elé teszünk és olyan információkat és szolgál- 
tatásokat kínál fel, melyeket eddig csak hosszadalmas 
keresés után értünk el. Ezenkívül a zeneszámokat és a 
tévéműsorokat is képes azonosítani. 

A legkiemelkedőbb újítás azonban mégsem ez volt 

a másfél órás bemutatón, melyet Jeff Bezon tartott. 

A készüléket egy eddig nem használt négy belső ka- 
merából álló szenzorral látták el, ami az un. Dynamic 
Perspective fejfelismerő rendszert szolgálja ki. A 120 
fokos szögben érzékelő egységek képesek megállapíta- 
ni, hogy pontosan honnan nézünk a telefonra és ezzel 
eddig soha nem látott funkciókat értek el. Ez felhasz- 
nálható akár már az Apple-nél is látott 3D hatású hát- 
térképeknél (de jóval lenyűgözőbb formában), a bön- 
gészési élmény növelésénél (lapozás, görgetés érintés 
nélkül), és még számos egyéb feladatnál is. A színpa- 
don Jeff bemutatott néhányat a speciálisan erre a célra 
fejlesztett hátterek közül és a látvány bámulatos volt. 
Gondoljunk bele, milyen 3D-s élményeket érhetnek el 
azzal, ha tudják honnan tekintünk a kijelzőre. 


A Fire, a Fire OS 3.5 Android alapú operációs rendszerrel 
működik. Kiválaszthatjuk, hogy az Androidhoz hasonló, 
vagy a Kindle tableteknél megszokott kinézetet hasz- 
náljuk. Az előrendelés mától kezdődik, és ha gyorsak 
vagyunk még megszerezhetjük az egy éves Prime előfi- 
zetéstis. A hivatalos érkezésének dátuma július 25-e, 
és addig vegyünk néhány pillantást a hamarosan érkező 
gyönyörű készülékre. 

Rá sem ismerünk majd az 
iPhone 6-ra 


Az eddig kiszivárgott maketteknél sokkal szebb lesz 
majd az Apple újdonsága. 


Néhány évvel ezelőtt a rajongók még lélegzetvissza- 

fojtva várták az Apple aktuális rendezvényét, hiszen az 
ott bemutatandó termékekről gyakorlatilag semmilyen 
információ nem szivárgott ki. Napjainkban ez már közel 
sincs így, a legtöbb esetben hónapokkal a tényleges be- 
mutató előtt megismerhetjük az újdonság formatervét. 


Így van ez az iPhone 6-tal is, a készülék makettjei már 
több ízben is feltűntek az interneten. A Nikkei érte- 


sülései szerint azonban ezek messze nem a végleges Szerencsére már egyre kevesebbet kell várnunk a vég- 
formatervet ábrázolják, az Apple ugyanis az iPhone 5 leges külső megismerésére, az Apple várhatóan szep- 
és 55-hez hasonlóan a felső és alsó negyedet üveggel temberben leplezi majd le az iPhone sorozat legújabb 
borítja majd be. tagjait. 


Frissítette az iPod Touch családot az Apple 


Olcsóbb árral hódítanak majd a kaliforniai gyártó multimédiás készülékei. 


Már rég hallottunk bármit is az Apple iPod készülékeiről, talán azért, mert mobiljaink már teljes mértékben helyette- 
síthetik a funkcióit. Egyesek csak azért használják, hogy megkíméljék telefonjuk akkumulátorát, vagy csak élvezik az 
Apple élményt. A vállalat azonban nem hagyja cserben felhasználóit ezen téren, ugyanis most egy könnyed frissítés- 
nek vetették alá a Touch sorozatot. 


Óriási újdonságra természetesen nem került sor, a palettát jelenleg is a 2012-ben mutatott be sorozat alkotja. Az 
vásárolhattuk meg, a 16 GB-osban nem kapott helyet a fotózási lehetőség. Mostantól azonban a legkisebb test- 
vér esetén sem hiányzik ez a funkció. A legfontosabb ugyanakkor nem is a kamera megjelenése, hanem a radikális 
árcsökkentés. Az Apple ugyanis a legkisebb kivételével mindegyik variáns árát csökkentette, a 99 900 Ft-ért kínált 
32 GB-os mostantól 86 990 Ft-ba kerül, míg a 64 GB-osért ezentúl 99 900 forintot kérnek a korábbi 134 990 forint 
helyett. 

Mindenhova követ minket a Google 


Teljes letámadást intézett az eszközeink ellen a kaliforniai vállalat. 


A tegnapi Google I/O rendezvény egyik nagy tanulsága 
volt, hogy a kaliforniai gyártó turbófokozatra kapcsolt 
és mostantól mindenhol ott akar lenni. 


A csuklónkon: 


A már korábban is bemutatott, kifejezetten a viselhető 
kütyükre készített Android kiadás a mostani rendez- 
vényen is a középpontba került. Mivel a Google szerint 
naponta átlagosan 120 alkalommal pillantunk rá az 
okostelefonunk képernyőjére, ezért a Wear fejleszté- 
sének középpontjában a folyamatos információmeg- 
osztás állt. Ez gyakorlatilag azt jelenti, hogy a felhasz- 
nálónak ne legyen szüksége arra, hogy folyamatosan a 
mobilját lesse. 


A bemutató során ezért egy pizzarendelés folyamatát 
mutatták be, mely során alig 5 másodpercbe telt, hogy 
az ínycsiklandó ételt megrendeljük. A Google óriási 
energiát fektetett a gyártók meggyőzésére, így már 

az LG G Watch és a Moto 360 mellett a Samsung Gear 
Live is bemutatkozott. A 3,27-es, 320x320 pixeles OLED 
képernyővel, 1,2 GHz-es processzorral, 512 MB RAM- 
mal és 4 GB memóriával érkező újdonság 300 mAh-es 
akkumulátorral kerül majd a boltok polcaira. Az isme- 
retlen árú modell napokon belül megjelenik az amerikai 
boltok polcain. 

Az autónkban: 

A csuklónk után az autónk képernyőjét nézte ki ma- 
gának a Google, így bemutatták az Android Auto-t. A 
CarPlay-jel konkuráló megoldás lényege, hogy a sze- 
mélyes tartalmaink az autóban is kövessenek minket, 
azaz az általunk használt gépjármű fedélzeti rendszere 
megegyezzen a zsebünkben lévő készülékével. 


Ennek értelmében az autónkban található képernyő 
nem rendelkezne extra szoftverrel, a rendszert maga a 
telefon futtatná egy microUSB összeköttetés segítsé- 
gével. Ezzel a kocsink is "okossá" válna, anélkül, hogy a 
gyártónak óriási összegekért egy saját rendszert kellene 
kifejleszteni. A Google szerint idén érkeznek meg az 
első Android Auto-val felvértezett gépjárművek, a 
támogatók között pedig olyan európai vállalatokat is 
megtalálunk mint az Opel vagy a Volkswagen. 


A nappaliban: 

Nem lesz nyugtunk a G00gle-től akkor sem, ha csak 
egy jót szeretnénk tévézni. A kaliforniai gyártó ugyan- 
is leleplezte a csúfos bukásként aposztrofált Google 
TV utódját, mely a változatos névadási rendszerben 
az Android TV nevet kapta. Az androidos applikációk 
futtatását is támogató rendszer minden bizonnyal ha- 
mar belopja magát a fejlesztők szívébe, lévén nem kell 
bonyolult programozási metódusokat bemagolniuk, a 
fejlesztés pont úgy megy majd, ahogy az egy hagyomá- 
nyos Android készülék esetében. 


A teljesen átdolgozott felülettel érkező platform ter- 
mészetesen támogatja a népszerű szolgáltatásokat 
mint a Netflix vagy a Plex, ám a fókuszban a cég saját 
megoldásai állnak. Így pillanatok alatt a Voutube-on ta- 
lálhatjuk magunkat amint kedvenc macskás videónkat 
nézzük a sok száz centis televízión. Az első készülékek 
a jövő januári CES-en kerülnek bemutatásra, a Google 
pedig olyan cégeket is maga mellé állított mint a Sony 
vagy a Sharp. 

Az asztalunkon: 

Végül de nem utolsó sorban szó esett a Chrome 0S-ről 
is. A Google asztali rendszere nagy népszerűségnek 
örvend, az amerikai laptopok 2590-a már ezzel kerül a 
tulajdonosokhoz. A legújabb lépések minden bizonnyal 
tovább növelik majd az amúgy sem kicsi népszerűsé- 
get, hiszen a kaliforniai gyártó az Apple-hez hasonló 
szimbiózist épít ki az Androidot és Chrome OS-t futtató 
készülékek között. 


Így a bejövő hívások és üzenetek nagyobb képernyőn 
való megtekintése mellett arra is lehetőségünk van, 
hogy a mobilunkról lépjünk be a laptopunkra. Az igazi 
újdonság azonban, hogy az Android TV-hez hasonlóan 
mostantól a Chromebook-ok is futtatják majd a ha- 
gyományos Android programokat, azaz a tulajdonosok 
instant több százezer minőségi applikációhoz férnek 
majd hozzá a laptopjuk képernyőjén. 


Betiltottáka NT 
Google Glass-t. 


Az angliai mozikban tiltott a készülék viselete. 


Alig néhány nappal ezelőtt kezdte meg angliai karrierjét 
a Google (lass, máris betiltották. Szerencsére nem az 
egész ország területén vált tabuvá a készülék használa- 
ta, mindössze arról van szó, hogy ezentúl tilos a mo- 
zitermekben való használata. Erre azért volt szükség, 
mert a személyzet nem tudja eldönteni, hogy az eszköz 
felvételt készít-e az aktuális anyagról, márpedig ennek 
megállapítása kulcsfontosságú. 


Valószínű, hogy nem ez lesz az egyetlen terület, ahol 
nélkülöznünk kell majd a Google okosszemüvegét, je- 
lenleg a vezetés közbeni használatot szeretnék korlá- 
tozni. 

A Google légballonokkal 
biztosít internetkapcsolatot 


Kimondottan eredményesen halad a Loon projekt. 


Míg korábban talán nevetségesnek tartottuk a Google 
X Loon projektjét, melynek célja az internetkapcsolat 
biztosítása vidéki és mezőgazdasági területeken, az 
óriásvállalat most megcáfolja álláspontunkat, és bebi- 
zonyítja, hogy a módszer valóban működhet. Az ötlet 
lényege a légballonok használata, melyek 18 000 m 
magasan repülve közvetítik a kapcsolatot. A projektet 
tavaly júniusban jelentették be és azóta rengeteget 
fejlődött a koncepció, és a legutolsó teszten képesek 
voltak 22MB/s sebességű adatforgalmat biztosítani 
antennára és 5MB/s-ot telefonra. Ezenkívül jelentet- 
ték, hogy az eszközök háromszor képesek megkerülni 
a Földet visszatérésük előtt, és az egyik légballon már 
100 napja a légkörben van. 


Ilyen hosszú üzemidő mellet már nem elég, ha kizáró- 
lag a szélmozgásokra bízzák a berendezések mozgá- 
sát, ezért a Google csapata egy speciális módszerrel 
számolja ki az előrejelzett utat, és így kalkulálja a kö- 
vetkező eszközök indítását. Kialakításánál gondosan 
figyeltek minden körülményre, mely befolyásolhatja a 
működést, éppen ezért 407C fokon tesztelik a készü- 
lékeket az indítás előtt. A vállalat célja, hogy a repülési 
időt 100 nap fölé emeljék , és egy 300-400 egységből 
álló flotta biztosítsa a megfelelő internetkapcsolatot a 
célterületeken. 

Drónokkal tudósíthat a CNN 


Merőben új módszeren dolgozik a CNN. 


Kétségtelen tény, hogy egy híradás akár akkor is érde- 
kes lehet, ha azt egyetlen kézikamerával vették fel, 
hiszen a téma az, ami a leginkább lekötheti az embert. 
Ennek ellenére bőven történik olyan esemény a világ- 
ban, melynél sokat hozzáadhat az élményhez, ha a 
történetet több nézőpontból is megtekinthetjük. 


A CNN mint a világ egyik legnépszerűbb televíziós csa- 
tornája ezért most azon gondolkodik, hogy a jövőben 
drónok segítségét is igénybe vegye egy-egy tudósítás 
során. 


Kínos: Nem frissülnek az androidos Nokiák! 


Saját maga ellen dolgozik a Microsoft. 


Februárban mutatta be androidos modelljeit a Nokia. 
A Microsofthoz tartozó részleg ezzel sokakat megdöb- 
bentett, hiszen az Android a Windows Phone konku- 
rense. A nagymértékben módosított felület termé- 
szetesen a csempés rendszert idézte, ám a az erősen 
módosított Android 4.1.2 így is messze elmaradt a 
minimálisan drágább Lumia 525-ös felhasználói élmé- 
nyétől. 


Akkor úgy tűnt, hogy a Nokia megállíthatatlan, a Nokia 
X, Xs és XL debütálása után kíváncsian várta a piac, 
hogy mit lép az egykoron piacvezető gyártó. A válaszra 
mostanig kellet várni, hiszen a tegnapi napon hivata- 
losan is bemutatkozott az X család legújabb tagja az 
X2. Az örömteli leleplezés mellett azonban egy igen 
kínos, a jelenlegi 
modellt birtok- 

lók számára pedig 
meglehetősen 
problémás informá- 
ciót is megosztott a 
világgal a gyártó. 


Kiderült ugyanis, hogy a X, 
X- és az XL modell sem kapja 
meg a X platform (2.0) névre ke- 
resztelt frissítését, azaz több újdonság- 

tól is elesnek majd a néhány hetes készülé- 
kek tulajdonosai. Az ok a hardverben keresendő, 

az 512/7568 MB RAM-mal és Cortex-A5-ös procesz- 
szorral rendelkező paletta nem boldogul az Android 

4.3 Jelly Bean alapú platformmal. Bár a Nokia ígérete 
szerint azért lesznek majd új funkciók a készülékekre, 
egy efféle bejelentés bizonyosan még lejjebb nyomhat- 
ja az amúgy sem túlságosan acélos eladási mutatókat, 
ezzel pedig végső soron magával szúr ki a Microsoft. Az 
eset egyébként nem egyedi, a Windows Phone 7 alapú 
készülékek sem frissíthetőek a 8-asra, nem is véletlen, 
hogy mára kikoptak a felhasználók kezei közül. 


Kérdéses, hogy a home gombbal is rendelkező X2 képes 
lesz-e majd kiküszöbölni ezt a csorbát, de az biztos, 
hogy jelenleg nincs egyszerű dolga annak, aki egy Nokia 
X-re ruházna be, hiszen a nemrég még divatos újdon- 
ságról már most tudható, hogy bizony meg vannak 
számlálva a napjai. 

Activité 


SWISS i MADÉ 


Többé nem veszíted el 
tárgyaidat 


A TrackR Bravo forradalmi megoldásával nyűgöz le 
bennünket. 


Mindannyian tudjuk mennyire feledékenyek tudunk 
lenni időnként, és nem tudjuk hová tettük kulcsun- 
kat, telefonunkat, pénztárcánkat, mikor éppen indul- 
nunk kellene. A TrackR Bravo okos megoldással állt 
elő erre a problémára. Igaz, sok hasonló kiegészítő 
látta meg a napvilágot az elmúlt években, azonban a 
könnyű és vékony kialakítása teszi őt egyedivé. 


Az eszköz egy pénzérme méretű korong, melyet 
könnyedén elhelyezhetünk szinte bármin, és segít 
nekünk megkeresni az adott tárgyat a telefonunkon 
keresztül. A hozzá járó applikáció mutatja milyen 
távol van a TrackR és egy gomb megnyomásával han- 
got is képes kiadni magából. Megtudhatjuk legutóbbi 
tartózkodási helyét, és természetesen ez visszafelé 
is működik, ha a telefonunkat nem találnánk. A cég 
az Indiegogo-n gyűjt tőkét a gyártáshoz, és reméljük 
sikerül elhozniuk az igen praktikus kiegészítőt. 

Itt a legelegánsabb fitness tracker 


Megjelent a Withings Activité. 


A fitness trackerek tulajdonképpen olyan szenzorokkal felszerelt kiegészítők, me- 

lyeket magunkon viselve mérhetjük mozgásunk mennyiségét, vagy akár megtett 

lépéseinket. Már régóta léteznek hasonló eszközök, de többnyire mind a sportolás- 

hoz lett tervezve, és kialakítása talán nem engedi, hogy bármikor viseljük. A héten 
jelent meg a Withings Activité, ami az első elegáns és divatos fitness tracker. 


A remekművet párizsi dizájnerek tervezték, akik ügyeltek arra, hogy az emberek fejé- 
ben divatcikként éljen majd a termék, mely emellett okos tulajdonságokkal is rendelke- 
zik. Gyártása Svájcban zajlik, ahol az óra megkapja rozsdamentes acél házát és gyönyörű 
, — bőr szíját (cserélhető műanyag szíjra is). A zafírüveg alatti számlapból fekete és ezüst vál- 
. tozat is készül, hogy valamennyire ízlésünkhöz igazíthassuk az óra kinézetét. A számlapon a 
. megszokott mutatók mellett a kék mutató méri a napi kitűzött mozgási mennyiségét. 


Ne dőljünk be a trükköknek! 


A Citibank holnapjának másolatát használja egy adat- 
halász weblap. 


Egy adathalász oldal került a reflektorfénybe, ami meg- 
tévesztően hasonlít a Citibank honlapjához, azonban az 
URL címmel van egy kis gond. Ami még feltűnő, hogy 

ha bármi másra kattintunk a bejelentkezésen kívül, a 
hivatalos honlap jelenik meg egy új ablakban, és ott már 
látni a zölddel kiemelt biztonsági értesítőt is. Így fontos 
mindig megnézni, hogy a biztonsági figyelmeztetés jelen 
van-e, illetve az URL cím helyes-e, és nem valami furcsa 
kifejezés áll a mezőben. 


Ha e-mail-ben kapunk hasonló levelet, ellenőrizzük a 
feladót és a kapcsolódó linkeket mielőtt megnyitjuk 
azokat. Ha jelszót adunk meg bármilyen webes felületen 
ezeket mindig tegyük meg, és ha hamisnak vélt oldalra 
tévedünk, azonnal hagyjuk el azt, esetleg jelentsük az 
adott banknak, vállalatnak. Egy dolog biztos, e-mail-es 
úton egy bank nem fog jelszót kérni, hiszen az koránt 
sem biztonságos. Mindenki legyen nagyon óvatos ilyen 
téren, és ne dőljön be a hasonló trükköknek, valamint ha 
lehet csak ismert e-mail címről kapott levelet nyissunk 
meg. 


xv d 


1) fttgc.com/hux/citibank.hu/HUGCBX/JSO/signon/ 

Már idén megérkeznek az első 
hajlítható mobilok 


Gőzerővel dolgozik az újdonságokon a Samsung és az LG. 


Ugyan a technológiai kiállításokon már egyáltalán nem 
számítanak újdonságnak, a piacon mégis egyedülálló- 
nak bizonyulnak majd a hajlítható képernyős modellek. 
Ugyan hajlított megjelenítőkkel már most is találkoz- 
hatunk az LG G Flex és a Galaxy Round személyében, a 
csavarható kijelző azonban ezeknél jóval komplexebb 
technológiákat igényel. 


4. tagjáról is felfedi a fátylat, illetve elképzelhető, hogy 


Úgy tűnik, hogy ezeket sikerült megoldania a mérnö- egy olyan, korábban már szabadalmaztatott modellt is 
köknek, hiszen a DigiTimes értesülései szerint a két látunk tőlük, melynek az oldalát is képernyő borítja. Egy 
dél-koreai gyártó már gőzerővel fejleszti a szeptember- biztos, az idei ősz is igen érdekesnek ígérkezik majd, hi- 
ben bemutatkozó újdonságát. Az IFA keretében lelep- szen a jövő Apple modelljei mellett a dél-koreai vállalat 
lezendő készülékek mellett a Samsung a Note sorozat legjobb készülékeit is megismerhetjük majd. 


Ezek mentik meg a Blackberry-t? 


A régmúltat idézi a kandai gyártó két újdonsága. 


Nem mondhatnánk, hogy virágkorát élné a Blackber- 
ry. A kanadai gyártó az elmúlt évek folyamán egyre 
jobban háttérbe szorult az okostelefonos piacon, mára 
gyakorlatilag marginális szereplővé váltak a területen. 


igen optimistán igyekszik látni a világot, ezért most, 

a korábbi ígéretének megfelelően le is leplezett két új, 
OWERTY billentyűzetes modellt. A Passport és Clas- 
sic névre keresztelt újdonságok első látásra egyáltalán 
nem a mai palettát idézik, sokkal inkább az 5-6 évvel 
ezelőtti eszközök jutnak az eszünkbe. 


A Passport egy meglehetősen egyedi, 1,440 x 1,440 
pixel felbontású, 4,5"-es képernyővel és Snapdragon 
800-as processzorral kerül majd piacra, a 3 soros 
OWERTY billentyűzettel ellátott modell. A pontos 
specifikációkat a gyártó egyelőre nem árulta el, csak 
az biztos, hogy szeptemberig ezekre is fény derül 
majd, hiszen ekkor kerül piacra a Passport. 


Drágább testvérével együtt a Classic is szembe megy 
a mai trendekkel, hiszen a 3,57-es képernyőjű, opti- 
kai trackpad-del felvérzettet újdonság a 0 sorozatba 
tartozó elődökhöz és a Passport-hoz hasonlóan ezen 
a modellen is egy OWERTY billentyűzet foglal helyet. 
A specifikáció ezúttal sem ismert, a novemberi meg- 
jelenésig azonban ezekre az információra is fény derül 
majd. 

Hivatalosan is itt a Nokia X2 


Újabb Androidos telefon érkezett a Nokiától. 


A múlt heti utalás után a Nokia hivatalosan is bejelentette az X2 Androidos okostelefonját. Talán nem tudjuk for- 
radalmi újításként megélni az új rendszert, de a készülék méltó utódja a Nokia X-nek. Aki valami olcsóra, de mégis 
megbízhatóra vágyik, a telefon remek választás lehet. Hiába az Android rendszer, a Google Play számtalan alkalma- 
zását nem érjük el a telefonról, így inkább tekintsünk úgy rá, mint egy Windows rendszerű eszközre, mely kiegészült 
néhány Androidos tulajdonsággal. 


A 100 eurós árán kívül mással nem különösebben dicse- 
kedhet, de mint említettük is, elvégzi kellő feladatokat. 
Egy 1.2 GHz-es kétmagos Snapdragon 200-as processzor 
működteti IGB RAM-mal. Kijelzőül egy 4.3 inch-es WVGA 
ClearBlack LCD egységet kapott, mely re- 
mek társa lesz az 5MP-es külső és a (VGA) 
belső kameráknak. 4GB-os tárhelyét 
egyszerűen bővíthetjük microSD kártyá- 
val, emellett a Microsoft további 15GB-ot 
biztosít ingyenesen a OneDrive-on. Fon- 
tos megemlíteni, hogy két SIM kártyát is 
támogat, ami sok ember számára döntő 
tulajdonság egy telefonnál. Sajnos még 
nem tudjuk melyik országokban kezdik 
meg forgalmazását, de a vállalat elmondá- 
sa szerint erre hamarosan fény derül. 


Hi CSALÁD 


Ia blamagazin NH EGÉSZSÉGHEG 


: [" KÖRNYEZETVÉDELEM 
INGYENES KÉTHETI MAGAZINOK TABLETEKRE Ijll GASZTRONÓMIA 


Hi KÜTYÜ 

Sony Xperia 72 - Túl a csúcson 


Minden eddiginél jobban sikerült a Sony legújabb zászlóshajója. 


A Sony Xperia modellsorozat leg- 
újabb csúcskészüléke kerül most 
terítékre. Nagy elvárásaim voltak a 
22-vel szemben, de nem is okozott 
csalódást. 


Csomagolás 

A doboz tartalma egy headset, 
töltőkábel és töltőfej, illetve a 
papírok és maga az eszköz. A teszt 
idejére kaptam hozzá külön egy 
zajszűrős prémium fülhallgatót, 
amivel tényleg élvezetes a zene- 
hallgatás, és valóban működik a 
külső hangok elnyomása. 


Külső 

Az Xperia Z2 külseje apró finomí- 
tásokat kapott a Z1-hez képest. 
Elsőként észrevehetjük, hogy az 
előlapon alul és felül is hosszabb 
rácsot látunk, itt bújnak meg a 
hangszórók, ugyanis a 22-ben ezek 
már sztereóban szólnak. A mérete 
is nőtt pár millimétert, ami a kissé 
nagyobb kijelzőnek köszönhető. 

A másik feltűnő változás a keret 
színe, ugyanis felcserélődtek a szí- 
nek. A nagyobb rész lett a fényes 
alumínium, míg a vékonyabb rész a 
mattszürke. 

Az előlap egyetlen hatalmas 
üvegből áll, ami alatt az 5,2 hü- 
velykes, Full HD IPS panelt találjuk. 
A színei, betekintési szögei és a fé- 
nyerő egyaránt kiválóak, egy rossz 
szavunk nem lehet rá. Felette a 
Sony márkajelzés, előlapi kamera, 
értesítő LED, valamint a közelség- 
és fénymérő szenzort találjuk. Az 
Xperia 22 jobb oldalára a microsD 
kicsiny ajtaja, abekapcsoló gomb, 
a hangerőszabályzók és a kétállású 
kameragomb került. Alul csak a 
mikrofon rejtőzik, míg a baloldalt 

a dokkolócsatlakozó és a hosszú 
ajtó alatt megbúvó microUSB és 
microSIM kártyahelyek vannak. A 
felső élen a 3.55 mm-es jack aljzat 
és a másodlagos mikrofonnal talál- 
kozunk. 


A hátlap szintén üvegborítást 
kapott, alul az Xperia logó, fölötte 
a Sony felirat és az NEC jele. A bal 
felső sarokban találni a hátlapi 
kamerát és a hozzá tartozó LED 
segédfényt. A hátlap alatt egy 
3200 mAh-s akkumulátor terpesz- 
kedik, ez nem cserélhető, hiszen 
nem bontható meg a készülékház, 
de cserébe IP58 por- és vízállósági 


tanúsítvánnyal rendelkezik. Az 
üzemidőről azt tudom mondani, 
hogy 1 napot biztosan kibír, de a 
2 nap is megcélozható vele, akár 
átlagos használat mellett is. 


Hardver/ Sebesség 

Az Xperia 22 már a Oualcomm 
Snapdragon 801 processzorral lett 
szerelve, ebben a hardverben pedig 
négy darab 2,3 GHz-es processzor- 
mag tevékenykedik, egy Adreno 
330-as GPU-val egyesítve. Az ope- 
ratív memória mérete 3 GB, míg a 
belső tárhely 16 GB-os és bővíthető 
microSD kártya segítségével. 


A készüléken az Android 4.4.2-es 
verziója fut, a Sony felületével 
egybekötve. A sebességgel prob- 
léma nincs, minden nagyszerűen 
működik, nincsenek hosszú átfu- 
tási idők. Csúcsmodell mivoltából 
arra következtetne az ember, hogy 
tele lett zsúfolva minden extra 
programmal, pedig csak a szüksé- 
gesebbeket telepítették előre. 


Az extrák közt feltűnik a híres 
TrackID, Update Center, Vine, 
OfficeSuite, Navigáció (30 napos 
próbaverzió), Rajz, Pixlr Express és 
PlayStation Mobile. Tehát tudunk 
képet szerkeszteni, eltévedni se 
fogunk egy darabig és még az Ex- 
cel fájljainkat is tudjuk vele kezelni. 
Fontos funkció még, hogy bele 
került a dupla kattintásos ébresz- 
tés is, ami az LG készülékeiből 
már ismerős lehet, ott ezt Knock 
Code-nak hívják (de itt lezárni nem 
tudjuk ezzel a módszerrel). 


Multimédia 

A hátlapra az előd Z1-ből ismert 
20,7 megapixeles, Sony G lencsés, 
autófókuszos optika került, ennek 
paraméterei nem változtak, inkább 
szoftveres javításokkal igyekeztek 

még jobb teljesítményt kicsikarni 
belőle. A fotók részletgazdagok a 
felbontásnak köszönhetően, azon- 
ban a sötétebb helyeken hajlamos 

a zajosodásra és az elmosódásra is. 
Ezektől eltekintve teljesen korrekt a 
kamera teljesítménye. 


A videózás itt már komoly szerepet 
kap, hiszen akár 4K-s videofelvéte- 
leket is készíthetünk, mindezt 30 
fps sebességgel, Full HD videofelvé- 
telnél pedig akár 60 fps-ben is rög- 
zíthetünk. Persze ezeket a csúcska- 


tegóriás hardvernek köszönhetjük, 
ami ilyenkor keményen dolgozik, 
sajnos ezt az erőteljes melegedés- 
ből érzékelhetjük is. 


A zenehallgatásról a Walkman alkal- 
mazás gondoskodik. Véleményem 
szerint ez a készülék már hango- 
sabban szól, mint az Z1 vagy 21 
Compact, de még mindig nem éri el 
a HTC BoomSound hangerejét. Van 
mély és magas is, a sztereó hang- 
szórók jól, de nem elég hangosan 
szólnak, fülesen persze más él- 
ményt nyújt, ott már élvezhetőbb a 
produkció. A repertoár részét képezi 
a hangszínszabályzó, ismétlés és az 
albumborító megjelenítése. 

Az FM rádió rendben működik, teszi 
a dolgát és természetesen RDS 
képes. A készülék adatkommuni- 
kációja kiváló, van LTE támogatás, 
WiFi (a/b/g/n/ac), DLNA, Bluetooth 
4.0, NEC és az USB OTG-t is támo- 
gatja. Egyedül az infra maradt ki, 
de elvoltam nélküle is, nem lét- 
szükséglet véleményem szerint. A 
telefonfunkciók teljesen korrektek, 
de azt nem szereti a készülék, ha 

a vállunkkal szorítjuk a fülünkhöz, 
ugyanis olyankor már nehézkesen 
hallanak a vonal túlsó végén. 


Összegzés 

A Sony Xperia 22 engem leginkább 
az Xperia T-re emlékeztet, utoljára 
talán azért voltam ennyire oda, mint 
a mostani tesztalanyunkért, ugyan- 
is minden téren jól vizsgázott. Ne- 
kem elsősorban az a fontos, hogy az 
akkumulátor jól bírja, a kijelző minő- 
ségi legyen, a kezelhetőség rendben 
legyen és ne fagyjon ki három egy- 
szerre futtatott alkalmazástól. Nem 
utolsó sorban a kamera minősége 

is megfelelő volt számomra, egy 
olcsóbb digitális fényképező szintjét 
már könnyedén tudja nyújtani. Nagy 
kérdés mennyiért lehet mindez a 
miénk, nos jelen pillanatban 175 
ezer forintot kell fizetni érte, ami 
nem kevés, de ennyiért tényleg azt 
kapjuk, amit várunk. Egy okoste- 
lefont, amely 1 hónap folyamatos 
használat után is kiválóan működik 
és csúcsmodellhez méltóan teljesít 
a mindennapokban. 


Megjelenés éve: 2014 


Pro: 
- Minőség 
- Stabilitás 


Kontra: 
- Nagyon óvni kell az üveget 


Méretek: 

e kijelző mérete: 5,2" 

e kijelző felbontása: 1080 x 1920 pixel 

e kijelző típusa: IPS LCD 

e eszköz mérete: 146.8 x 73.3 x 8.2mm 
e tömeg: 1563 gramm 


Hardver: 

e processzor: Snapdragon 801 Ouad-core 
2.3 GHz Krait 400 

e memória: 3072 MB 

e háttértár: 16 GB 

e bővíthetőség: v 

e kártya típusa: microsDHC 

e portok: microUSB, 3.5mm jack dugó, 
dokkolócsatlakozó 


Multimédia: 

" kamera felbontás: 20,7 megapixel 
e video chat: vé 

e video felbontás: 2160p 

e FM rádió: vé 

e 3D: Vé 


Hálózati adatok: 

e mobil: GSM 850 / 900 / 1800 / 1900, 
HSDPA 850 / 900 / 1700 / 1900 / 2100, 
LTE 700/800/850/900/1700/1800/1900 
/2100/2600 

e WiFi: 802.11 a/b/g/n/ac 

e Bluetooth: Bluetooth 4.0 

e GPS: A-GPS GLONASS 

e NFC: Vé 


Szoftverek: 
e op. rendszer: Android 4.4.2 
e spec. szoftverek: - 


Akkumulátor: 
e gyári adatok: 3200mAh 
e tapasztalat: 1,5 - 2 nap 

LG L90 - A kategória legjobbja 


A koreai gyártó februári újdonsága, kategóriájához mérve igen jól sze- 


repelt. 


Vizsgáljuk meg közelebbről az 
ígéretesnek tűnő készüléket az 
LG-től. 


m 


sss WV 


Csomagolás 

A magenta és fehér színekben tün- 
döklő dobozban a telefon mellett 
egy adapter, egy USB kábel és egy 
inkább telefonálásra, mint minő- 
ségi zenehallgatásra szánt fülhall- 
gató fogadott. Az utóbbit nem 
emelném ki negatívumként, hiszen 
semmivel sem rosszabb, mint más 
készülékekhez járó kellék. 


-e0 


Külső 

A középkategóriás telefon rend- 
kívül szép dizájnt kapott. Sokak 
szerint a koreai gyártó G2-re 
keresztelt zászlóshajója ihlette 

a külsejét. Ergonómiája roppant 
átgondolt, a kijelzőt keskeny keret 
veszi körül, mely helykihaszná- 
lás szempontjából igen előnyös. 
Kezünkben tartva alig érezzük, 
hogy egy 4.7 inch-es képernyővel 
ellátott készülékkel van dolgunk. 
Alig magasabb, mint az iPhone 

5. A pontos méretei 131.6x 66.x 
9.7 mm, és súlya mindössze 126 

g, köszönhetően a belső alumíni- 
um kialakításnak, mely vékonyan 
körülöleli a telefont, ezáltal véve ki 
részét az attraktív külső megalko- 
tásában. 


s] 


se 
A gombok elhelyezkedése és 
kialakítása nem okozhat elége- 
detlenséget, mivel használatuk 
kellemes és egyszerű. Jobb oldalon 
a Sleep/Wake gomb és bal oldalon 
a hangerő gombok találhatóak. A 
hátlap eltávolításával cserélhetjük 
az akkumulátort, helyezhetjük 
be aSIM és microSD kártyákat. 
Felülete un. soft-touch kialakítást 
kapott, mely kellemes tapintása 
mellett, megakadályozza, hogy 
kicsússzon kezünkből az eszköz. 
A dizájn egyetlen negatívuma az 
anyaghasználat, mely többnyire 
műanyag. Igaz, egy középkategó- 
riás termékről beszélünk, mégis 
lemarad társaitól. Érezhető töré- 
kenysége, de ez gyakori a levehető 
hátlappal rendelkező eszközöknél. 
A 3,5-ös jack csatlakozó a bal felső 
oldalon, míg a hangszóró szintén 
bal oldalon a telefon hátoldalán 
helyezkedik el. 


Hardver/Sebesség 

Belsejében egy Oualcomm Snap- 
dragon 400-as, 1,2 GHz-es procesz- 
szor működteti az Android 4.4.2 
(KitKat) rendszerét 1! GB RAM-mal. 
Sebessége elfogadhatónak bizo- 
nyult, azonban a párhuzamosan 
futtatott alkalmazások közti 
váltásnál néhány másodpercet 
várnunk kell, míg újra betöltődik az 
adott applikáció, de ez nem külö- 
nösebben zavaró. Adattárolásra 
8(GB-ot ad a koreai gyártó (amiből, 
dobozból kivéve csak 3,5-4 GB- 

ot használhatunk valójában), de 
ezt könnyedén kiegészíthetjük 

egy maximum 32 GB-os microSD 
kártyával. Kijelzője egy 4,7 inches 
IPS LCD egység, de felbontása csak 
540 x 960 pixel (-234 ppi). Igaz, 
sokan nem dicsérik a nagy kijel- 
zőt alacsony felbontása miatt, de 
számomra ez semmilyen formában 
nem volt zavaró, tökéletes volt 
olvasásra, videók megjelenítésére. 
Nem véletlenül soroljuk a középka- 
tegóriás készülékek közé. 


A telefon tetején egy kis meglepe- 
téssel kedveskedett a gyártó. A 3.5 
mm-es Jack csatlakozó mellett egy 
infra-red portot is találunk, mely- 
nek segítségével irányíthatjuk té- 
vénket, DVD-lejátszónkat és egyéb 
párosítható berendezéseket, akár- 
csak egy univerzális távirányítóval. 
Ez az apróság már bele került a 
korábban megjelent LG Optimus 
FH6-ba is mely szintén középkate- 
góriás eszköz, ezért örömteli, hogy 
ezt az extrát itt sem hagyták el. 


A 2540 mAh-s kapacitású akku- 
mulátorral is meg voltam elégedve. 
Egy ilyen teszt során az átlagosnál 
valamivel többet használom a ké- 
szüléket, de így is remekül bírt két 
teljes napot töltés nélkül. 


Multimédia 

A kamera tesztelésére nagy 
figyelmet fordítottam és összes- 
ségében megvoltam elégedve vele. 
A főkamera 8MP-es, míg a belső 
1.3MP-es. A dobozban található 
kellékeket ezzel a készülékkel 

készítettem, így fentebb láthatjuk 
a fotók minőségét mesterséges 
fényben, intenzív megvilágításban. 
A kamera más körülmények között 
is megállta helyét. Vegyünk egy 
pillantást a szabad ég alatt készült 
képekre. 


Egyetlen problémámat a kevés 
fényben készített képek minősé- 
ge eredményezte, amiket egy jazz 
koncerten készítettem egy kisebb 
kávézóban. Ilyen körülmények kö- 
zött érdemesebb talán vaku nélkül 
fotózni. Nem ért meglepetésként ez 
a tulajdonsága, mivel nem gyakran 
látni olyan telefont a piacon, mely 
kevés fénynél is helytáll a fotó- 
zás terén. (fent vakuval lent vaku 
nélkül) 


A fotókészítésre több módot ajánl a 
kameraalkalmazás: normál, panorá- 
ma, sorozatfelvétel, pillanatfelvétel, 
illetve sport. A sportot kivéve mind- 
egyik megbízhatónak mutatkozott, 
azonban ezen utóbbi inkább elsö- 
tétítette a képeket és a fókusz sem 
bizonyult pontosnak. Íme két fotó 
sportmódban illetve anélkül. 

Összegzés 

Néhány apróság kivételével, véle- 
ményem szerint a készülék maga- 
biztosan és elegánsan emelkedik ki 
a középkategóriás telefonok sorá- 
ból. Az alacsonyabb, 64 000 forin- 
tos kártyafüggetlen ár egy olcsóbb 
anyaghasználatot eredményez, 

de ezt már a középkategóriában 
megszoktuk. Szerencsére a készü- 
lék tudását ez nem érintette ilyen 
drasztikusan, hiszen a versenytársai 
is hasonló hardvert kaptak, mint 
például az LG Optimus F6, Motorola 
Moto G, vagy a Sony Xperia M2. 


Ár/Érték: 
Ergonómia: 


pt ot 


Design: 


Megjelenés éve: 2014 


Pro: 
- Igényes dizájn 
- Helytálló teljesítmény 


Kontra: 
- Olcsó anyaghasználat 
- Alacsony képernyőfelbontás 


Méretek: 

e kijelző mérete: 4.7" 

e kijelző felbontása: 540 x 960 

e kijelző típusa: IPS LCD 

e eszköz mérete: 131.6 x 66x 9.7 mm 
e tömeg: 126 gramm 


Hardver: 


e processzor: Snapdragon 400 0uad-core 


1.2 GHz Cortex-A7 

" memória: 1024 MB 

e háttértár: 8 GB 

e bővíthetőség: vé 

e kártya típusa: microSD 

e portok: microUSB v2.0, 3,5mm audio 


Multimédia: 

e kamera felbontás: 8 MP 
e video chat: vé 

e video felbontás: 1080p 
e FM rádió: vé 

30 


Hálózati adatok: 


e mobil: GSM 850 / 900 / 1800 / 1900 36 


HSDPA 900 / 1900 / 2100 

e WiFi: 802.11 b/g/n, Wi-Fi Direct, 
DLNA, Wi-Fi hotspot 

e Bluetooth: v4.0 with AZ2DP 

e GPS: A-GPS GLONASS 

e NFC: V 


Szoftverek: 
e op. rendszer: Android 4.4.2 KitkKat 
e spec. szoftverek: - 


Akkumulátor: 

e gyári adatok: Li-lon 2540 mAh 

e tapasztalat: Átlagos használattal 
1,5 - 2 nap 

.. Catahoula Leopárd - 
e. a démoni tekintetű 
estyén kutyafajta 

EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


